b"\n_START_ARTICLE_\nAnsefleda\n_START_SECTION_\nBiografia\n_START_PARAGRAPH_\nEl 681 el majordom del palau Ebro\xc3\xad fou assassinat per Ermenfred, un funcionari del fisc, que va fugir amb els seus b\xc3\xa9ns i es va refugiar a la cort de l'Austr\xc3\xa0sia. Els grans del regne de N\xc3\xa8ustria es reuniren i van escollir com a successor d'Ebro\xc3\xad a Waratt\xc3\xb3, un senyor de feble poder, per tal de guardar la seva independ\xc3\xa8ncia. Era tanmateix un important propietari predial a la regi\xc3\xb3 de Rouen. De manera normal la llei franca preveia la venjan\xc3\xa7a de l'homicidi del seu predecessor, el que significava atacar l'Austr\xc3\xa0sia, que protegia l'homicida, per\xc3\xb2 Waratt\xc3\xb3 va preferir fer la pau amb aquest regne governat pel majordom del palau Pip\xc3\xad d'H\xc3\xa9ristal. La situaci\xc3\xb3 era bastant delicada, ja que els dos regnes b\xc3\xa9 que governats per dos majordoms del palau sovint enemics, tenien llavors el mateix rei, Teodoric III. La pau decidida no va complaure a tots els nobles, i l'oposici\xc3\xb3 es va reagrupar al voltant de Gislemar, el fill de Warrat\xc3\xb3, que va enderrocar al seu pare el 683. Gislemar va atacar l'Austr\xc3\xa0sia i va derrotar a Pip\xc3\xad prop de Namur el 684, per\xc3\xb2 va morir poc despr\xc3\xa9s i Waratt\xc3\xb3 va tornar al poder. Va morir dos anys m\xc3\xa9s tard i Ansefleda va aconseguir fer designar al seu gendre Bercari per succeir-lo._NEWLINE_Per\xc3\xb2 Berchaire va intentar tornar a la pol\xc3\xadtica d'Ebro\xc3\xad, antic majordom del palau, i sotmetre els noble al poder central. El descontentament augmenta, i homes poderosos com a sant Rieul, bisbe de Reims es van exiliar i es van refugiar a Austr\xc3\xa0sia, on van incitar a Pip\xc3\xad d'H\xc3\xa9ristal, majordom del palau del regne a combatre i expulsar a Bercaire. _NEWLINE_La guerra fou declarada, i Bercari fou derrotat per Pip\xc3\xad a Tertry el juny del 687. Per tal de poder negociar la pau amb Pip\xc3\xad, Ansefleda va fer assassinar al seu gendre i va casar a la seva n\xc3\xa9ta Adaltruda, filla de Bercari i d'Anstruda amb Drog\xc3\xb3 de Xampanya, duc de Xampanya, fill de Pip\xc3\xad. Drog\xc3\xb3 va morir el 708 i Adaltrudra probablement poc temps despr\xc3\xa9s i Ansefleda es va encarregar de l'educaci\xc3\xb3 del seu besn\xc3\xa9t Hug i probablement de la dels seus germans Godofreu, Arnulf i Pip\xc3\xad."